VZOREC

**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran JANKOVIĆ, identifikacijska št. za DDV: SI67593321, matična številka: 5874025000 (v nadaljevanju: MOL)

in

**IZVAJALEC**\_\_\_\_\_\_\_\_\_\_\_\_\_\_\_, naslov\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_, identifikacijska št. za DDV / davčna številka: \_\_\_\_\_\_\_\_\_\_\_\_\_\_\_, enotna matična številka občana (EMŠO)/ matična številka : \_\_\_\_\_\_\_\_\_\_\_\_\_\_ (v nadaljevanju: izvajalec)

skleneta naslednjo

**P O G O D B O**

**o izboru razstavnega projekta**

**v razstavne prostore Mestne uprave Mestne občine Ljubljana v letu 2017**

1. **člen**

Pogodbeni stranki ugotavljata in soglašata, da se s to pogodbo MOL zavezuje k omogočanju brezplačne predstavitve razstavnega projekta v razstavnih prostorih Mestne uprave Mestne občine Ljubljana, izvajalec pa za predstavitev razstavnega projekta v letu 2017 z naslovom \_\_\_\_\_\_\_\_\_\_\_\_\_\_\_(v nadaljevanju: razstavni projekt), ki je bil izbran z odločbo številka \_\_\_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_\_\_ (v nadaljevanju: odločba) na osnovi Javnega razpisa za izbor razstavnih projektov v razstavnih prostorih Mestne uprave Mestne občine Ljubljana v letu 2017, objavljenega v Uradnem listu RS, št. \_\_\_\_\_\_\_\_\_\_\_\_\_\_\_ (v nadaljevanju: javni razpis).

1. **člen**

**Se dopolni glede na področje A) kulturno-umetniških stvaritev/ B) razstavnih projektov povezanih z družbenimi, urbanističnimi, turističnimi, in drugimi vidiki mestnega življenja.**

Predstavitev razstavnega projekta v razstavnih prostorih Mestne uprave Mestne občine Ljubljana se omogoči z namenom zagotavljanja dostopnosti javnih kulturnih dobrin prebivalcem MOL, in sicer na področju \_\_\_\_\_\_\_\_\_\_\_\_\_.

1. **člen**

MOL in izvajalec se dogovorita, da bo MOL v skladu z izdano odločbo za leto 2017 zagotovil izvajalcu brezplačno predstavitev razstavnega projekta v času od ………….. do ………… na lokaciji ………………. in sicer po odpiralnem času Galerije Kresija. Navedeni termin vključuje čas od začetka postavljanja razstave, čas ko je razstava na ogled in čas podiranja razstave.

1. **člen**

Izvajalec bo v zvezi s predstavitvijo razstavnega projekta zagotovil:

- finančno, vsebinsko in tehnično pripravo razstavnega projekta;

- besedila in fotografije za tisk vabila najkasneje štirinajst dni pred otvoritvijo razstave;

- sporočilo za medije v slovenskem jeziku, najkasneje en teden pred začetkom predstavitve razstavnega projekta;

- izvedbo brezplačnih spremljajočih aktivnosti razstave, ki jih je navedel v vlogi

- postavitev in podiranje razstavnega projekta, vključno s popravilom in sanacijo sten, vrnitev morebitne izposojene opreme v nepoškodovanem stanju oziroma sanacijo na lastne stroške;

- da bo v roku dveh (2) dni po koncu predstavitve razstavnega projekta vzpostavil v prostoru prvotno stanje, ki je bilo pred začetkom predstavitve razstavnega projekta.

Izvajalec lahko uporablja vzpostavljen sitem za obešanje slik in (glede na razpoložljivost) potrebna obešala v lasti MOL.

1. **člen**

MOL si pridružuje pravico do fotografiranja razstavnega projekta ter uporabo fotografij, in sicer za objavo v glasilu Ljubljana, v vseh publikacijah Mestne občine Ljubljana, njenih spletnih straneh ter za objavo za potrebe pravnih oseb, katerih ustanoviteljica je Mestna občina Ljubljana.

1. **člen**

MOL si pridržuje pravico do spremembe ali odpovedi termina predstavitve razstavnega projekta v primerih nujnih gradbenih ali vzdrževalnih del v prostoru oziroma v primeru izrednih kulturnih dogodkov, ki so izjemnega pomena za Mestno občino Ljubljana. Izvajalec ni upravičen do povračila stroškov v primeru spremenjenega ali odpovedanega termina za predstavitev razstavnega projekta.

1. **člen**

V času trajanja predstavitve razstavnega projekta izvajalec v celoti prevzame odgovornost za morebitno škodo, ki bi nastala razstavnem prostoru in na inventarju ob postavljanju in podiranju razstavnega projekta.

1. **člen**

V primeru, da nastopijo okoliščine, ki utegnejo vplivati na terminski in/ali vsebinski vidik predstavitve razstavnega projekta, mora izvajalec nemudoma oziroma najkasneje v 30 dneh od nastanka okoliščine pisno obrazložiti in utemeljiti svoj predlog za spremembo terminskega in/ali vsebinskega vidika predstavitve razstavnega projekta. V nasprotnem primeru ima MOL pravico odstopiti od te pogodbe.

Izvajalec lahko predlaga spremembo predstavitve razstavnega projekta samo v obsegu in na način, ki ne pomeni bistveno drugačnega terminskega oziroma vsebinskega vidika predstavitve razstavnega projekta.

MOL glede na spremenjene okoliščine oceni, ali še vztraja pri dogovorjenih obveznostih glede predstavitve razstavnega projekta po tej pogodbi ali pa odstopi od te pogodbe. V primeru, da MOL vztraja pri dogovorjenih obveznostih glede predstavitve razstavnega projekta po tej pogodbi, se pogodbeni stranki dogovorita o novih pogojih v obliki aneksa k tej pogodbi.

Spremembe se ne morejo nanašati na prenos predstavitve razstavnega projekta v leto 2018.

1. **člen**

Izvajalec ne sme prenesti pravic in obveznosti iz te pogodbe na tretjo osebo.

1. **člen**

Izvajalec se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Izvajalec je dolžan pri objavah in predstavitvah razstavnega projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje omogočil MOL. V primeru objave simbolov sofinancerjev mora izvajalec objaviti tudi grb s pripisom Mestna občina Ljubljana.

1. **člen**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

- na strani MOL: \_\_\_\_\_\_\_\_\_\_\_\_\_\_\_, ki je skrbnik pogodbe, e-pošta: \_\_\_\_\_\_\_\_\_, tel.:\_\_\_\_\_\_\_\_\_\_\_\_,

- na strani izvajalca: \_\_\_\_\_\_\_\_\_\_\_\_\_\_\_, e-pošta: \_\_\_\_\_, tel.:\_\_\_\_\_\_\_\_\_\_\_\_

V imenu MOL ima njegov skrbnik pravico:

- izvajati nadzor nad izpolnjevanjem pogodbenih obveznosti*,*

- kadarkoli zahtevati vpogled v vsakršno dokumentacijo, povezano s predstavitvijo razstavnega projekta,

- ugotavljati skladnost predstavitve razstavnega projekta s to pogodbo in izvajalčevo vlogo na javni razpis,

izvajalec pa mu je dolžan to omogočiti.

1. **člen**

MOL lahko odstopi od pogodbe v primeru, da:

- mu izvajalec ne omogoči nadzora v skladu z določili te pogodbe;

- se ugotovi, da je izvajalec v svoji vlogi na javni razpis, na podlagi katere je bil izbran, navedel neresnične podatke;

- če izvajalec kako drugače krši svoje obveznosti, določene s to pogodbo.

1. **člen**

V primeru, da je pri izvedbi javnega razpisa, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Vse spremembe in dopolnitve te pogodbe se dogovorijo v obliki pisnih aneksov k pogodbi.

1. **člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. **člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme izvajalec en izvod in MOL dva izvoda.

|  |  |
| --- | --- |
| Številka: | Št. pogodbe: C7560-17-xxxxxx |
| Datum: | Št. DOK. DS.:  Datum: |
|  |  |
| **IZVAJALEC** | **MESTNA OBČINA LJUBLJANA** |
|  | **ŽUPAN** |
|  |  |
|  | **Zoran JANKOVIĆ** |